## Pravilnik o Državnoj nagradi za socijalnu skrb i humanitarni rad

### NN 77/2004 (9.6.2004.), Pravilnik o Državnoj nagradi za socijalnu skrb i humanitarni rad

# MINISTARSTVO ZDRAVSTVA I SOCIJALNE SKRBI

1562

Na osnovi članka 168.a stavka
11. Zakona o socijalnoj skrbi (»Narodne novine«, br. 73/97, 27/01, 59/01, 82/01
i 103/03)), ministar zdravstva i socijalne skrbi, donosi

## PRAVILNIK

### o DrŽavnoj nagradi za socijalnu skrb i humanitarni rad

Članak 1.

Ovim Pravilnikom pobliže se
propisuju uvjeti za dodjelu Državne nagrade za socijalni i humanitarni rad (u
daljnjem tekstu: Nagrada), izgled medalje i povelje, način rada Odbora državne nagrade
za socijalnu skrb i humanitarni rad (u daljnjem tekstu: Odbor) i druga pitanja
u svezi s Nagradom.

Članak
2.

Odbor
dodjeljuje Nagradu kao godišnju nagradu i nagradu za životno djelo u obliku
medalje, povelje i u novcu.

Nagrada
za životno djelo dodjeljuje se pojedincu za trajan doprinos razvoju i
unapređenju socijalne skrbi i humanitarnog rada.

Godišnja
nagrada dodjeljuje se za neprekidno višegodišnje uspješno djelovanje u području
socijalne skrbi i humanitarnog rada, a može se dodijeliti i za pojedino
izuzetno stručno ostvarenje.

Članak 3.

U tekućoj godini dodjeljuje se
jedna nagrada za životno djelo i tri godišnje nagrade.

Nagrada se dodjeljuje svake
godine na Međunarodni dan ljudskih prava 10. prosinca.

Članak 4.

Postupak za dodjelu Nagrade
pokreće svake godine Odbor raspisivanjem pozivnog natječaja stručnim i javnim
radnicima, ustanovama socijalne skrbi, strukovnim udrugama, te vjerskim
zajednicama, udrugama, trgovačkim društvima, jedinicama lokalne i područne
(regionalne) samouprave i drugim pravnim ili fizič­kim osobama koje obavljaju
poslove socijalne skrbi zainteresiranim za davanje prijedloga.

Pozivni
natječaj iz stavka 1. ovoga članka raspisuje se najkasnije 1. listopada za
tekuću godinu.

U
natječaju objavljuju se kriteriji za dodjelu Nagrade, utvr­đuje postupak
predlaganja i rok za dostavu prijedloga.

Članak
5.

Prijedloge
za dodjelu Nagrade mogu davati stručni i javni radnici, ustanove socijalne
skrbi, strukovne udruge, jedinice lokalne i područne (regionalne) samouprave,
te druge pravne i fizič­ke osobe koje obavljaju poslove socijalne skrbi.

Odbor
i pojedina povjerenstva Odbora mogu samostalno davati prijedloge za dodjelu
Nagrade.

Prijedlozi
za dodjelu Nagrade moraju biti pismeno obrazlo­ženi.

Članak 6.

Prijedlog za dodjelu Nagrade
mora sadržavati:

– ime i prezime kandidata,
odnosno naziv i sjedište ustanove socijalne skrbi, strukovne udruge, te vjerske
zajednice, udruge, trgovačkog društva, jedinice lokalne i područne (regionalne)
samouprave i druge pravne osobe koja obavlja poslove socijalne skrbi,

– profesionalan životopis
kandidata,

– temeljito obrazloženje uz
posebnu napomenu ako se kandidat predlaže za Nagradu za životno djelo,

–
područje za koje se predlaže Nagrada,

–
dokumentaciju iz koje je razvidna uspješnost djelovanja kandidata za područje
za koje se predlaže Nagrada.

Ako
pojedini prijedlog za dodjelu Nagrade nije potpun ili ne sadrži dovoljno
elemenata za odlučivanje Odbor, odnosno povjerenstvo može od predlagatelja
zatražiti dopunu prijedloga.

Ako
u utvrđenom roku predlagatelj ne dopuni prijedlog Odbor, odnosno povjerenstvo
prijedlog neće uzeti u razmatranje.

Članak
7.

Odbor
dodjeljuje Nagradu na prijedlog povjerenstva koje osniva za pojedina područja.

 Odbor osniva:

1.
Povjerenstvo za područje socijalno-humanitarnog rada,

2.
Povjerenstvo za područje zaštite osoba s tjelesnim ili mentalnim oštećenjem,

3.
Povjerenstvo za područje zaštite braka, djece, mladeži i obitelji,

4.
Povjerenstvo za područje zaštite starijih i nemoćnih osoba, psihički bolesnih
osoba i osoba pod skrbništvom

5.
Povjerenstvo za civilni sektor.

Članak
8.

Svako
povjerenstvo iz članka 7. ovoga Pravilnika ima pred­sjednika i četiri člana.

Predsjednika
i članove povjerenstva imenuje Odbor svake godine, najkasnije u roku 15 dana od
dana objave pozivnog natječaja. Predsjednik i članovi povjerenstva mogu biti
ponovno imenovani.

Članovi
povjerenstva imenuju se iz redova stručnjaka koji rade ili su ostvarili
doprinos u socijalnoj skrbi ili humanitarnom radu, a naročito u područjima
navedenim u članku 7. ovoga Pravilnika.

Predsjednike
povjerenstva imenuje Odbor iz redova svojih članova.

Ako
je predsjednik ili član povjerenstva predložen za dodjelu Nagrade, on ne može
sudjelovati u radu povjerenstva u svezi donošenja odluka o Nagradi te godine.

Ako
je za dodjelu Nagrade predloženo više od pola članova povjerenstva, imenovat će
se nova povjerenstva.

Članak
9.

Povjerenstvo
razmatra i obrađuje dostavljene prijedloge za Nagradu i daje prijedloge Odboru
za nagrade iz svoje nadležnosti.

Prijedlog za dodjelu nagrade za
životno djelo ima pravo uputiti Odboru svako povjerenstvo.

Članak
10.

Povjerenstva
rade i utvrđuju prijedloge za dodjelu Nagrade na sjednicama. Prijedlog za
dodjelu Nagrade utvrđuje se većinom glasova svih članova povjerenstva.

Član
povjerenstva koji se ne složi s prijedlogom povjerenstva može tražiti da se
njegovo izdvojeno mišljenje s obrazlo­ženjem unese u zapisnik sjednice
povjerenstva.

O
radu povjerenstva vodi se zapisnik koji potpisuju predsjednik povjerenstva i
zapisničar.

Članak
11.

Prijedlog povjerenstva za
dodjelu Nagrade dostavlja se Od­boru.

Prijedlog povjerenstva mora biti
temeljito obrazložen. Uz prijedlog povjerenstva prilaže se i zapisnik o radu
povjerenstva.

Članak 12.

Na temelju prijedloga
povjerenstva Odbor na sjednici donosi odluku o dodjeli Nagrade.

Odbor
može pravovaljano odlučivati ako sjednici prisustvuje više od polovine članova
Odbora.

Kandidat
za dodjelu Nagrade ne može sudjelovati u radu Odbora.

Ako
je predsjednik ili član Odbora predložen za dodjelu Nagrade ne može sudjelovati
u radu Odbora u svezi s donošenjem odluka o Nagradi te godine, i za to vrijeme
mandata člana Odbora mu miruje.

Članak
13.

Predsjednik
Odbora priprema, saziva i vodi sjednice Odbora.

U
slučaju odsutnosti predsjednika Odboru predsjedava član Odbora koji se bira
neposredno na sjednici Odbora.

Članak
14.

Članovi
Odbora odlučuju o dodjeli Nagrade glasovanjem.

Odluke
Odbora valjane su ako za njih glasuje većina članova Odbora.

Član
Odbora koji se ne suglasi s odlukom Odbora može tražiti da se njegovo izdvojeno
mišljenje s obrazloženjem unese u zapisnik Odbora. O radu Odbora vodi se
zapisnik.

Članak
15.

Predsjednik
Odbora objavljuje imena nagrađenih i dodjeljuje Nagradu na svečanoj sjednici
koja se održava na dan 10. prosinca.

Članak
16.

Godišnja
nagrada dodjeljuje se stručnim i javnim radnicima za:

–
najbolje rezultate postignute u radu na pojedinom području djelovanja,

–
za ostvarenja koja su bila objavljena ili predstavljena tijekom protekle
godine,

–
uživaju ugled uzornog stručnjaka i radnika.

Godišnja
nagrada može se dodijeliti i grupi stručnjaka za zajednička ostvarenja.

Članak 17.

Nagrada
za životno djelo dodjeljuje se istaknutim stručnim i javnim radnicima koji su:

–
svojim radom i ostvarenjima dali trajan doprinos razvoju i unaprjeđenju u
socijalnoj skrbi i humanitarnom radu te označili vrijeme u kojem su djelovali,

– čija djela i ostvarenja ostaju
trajno dobro Republike Hrvat­ske.

Članak
18.

Odbor može odrediti i posebne
kriterije za svaku godinu u kojoj se Nagrada dodjeljuje.

Članak 19.

Nagrada se dodjeljuje u obliku
medalje, povelje i u novcu.

Ako nagradu u novcu ostvari
grupa stručnjaka, nagrada se dijeli sa svakim njezinim članom na jednaki dio od
ukupnog novčanog iznosa što je utvrđen u skladu sa člankom 20. ovoga Pravilnika.

Povelja se dodjeljuje ustanovama
socijalne skrbi, strukovnim udrugama, te vjerskim zajednicama, udrugama,
trgovačkim druš­t­vima, jedinicama lokalne i područne (regionalne) samouprave i
drugim pravnim ili fizičkim osobama koje obavljaju poslove socijalne skrbi za
iznimne uspjehe u poslovanju i uspješnu suradnju sa svim čimbenicima koji
djeluju u području socijalne skrbi i humanitarnog rada.

Izgled medalje i povelje odredit
će Odbor prema idejnom rješenju pribavljenom temeljem javnog natječaja.

Članak 20.

Visinu Nagrade svake godine
utvrđuje Odbor, uz prethodnu suglasnost ministra nadležnog za poslove socijalne
skrbi.

Članak 21.

Sredstva za Nagradu i
materijalne troškove osiguravaju se svake godine u državnom proračunu i vode se
na računu ministarstva nadležnog za poslove socijalne skrbi.

Financijski
plan donosi Odbor uz suglasnost ministra nadležnog za poslove socijalne skrbi
do 31. listopada tekuće godine za sljedeću godinu.

Iz
sredstava financijskog plana podmiruju se troškovi rada Odbora i povjerenstva, te
nagrade odnosno naknade za rad članova Odbora i povjerenstva.

Visinu
nagrade odnosno naknade za članove Odbora i povjerenstva utvrđuje Odbor.
Naredbodavac za izvršenje financijskog plana je ministar nadležan za poslove
socijalne skrbi.

Članak
22.

Stručne i računovodstvene
poslove za Odbor obavlja ministarstvo nadležno za poslove socijalne skrbi.

Članak 23.

Ovaj Pravilnik stupa na snagu
osmog dana od objave u »Narodnim novinama«.

Klasa: 550-01/04-01/316
Urbroj: 534-06-03-04-1
Zagreb, 17. svibnja 2004.

Potpredsjednik Vlade
ministar zdravstva i socijalne skrbi
**prof****.** **dr****.** **sc****.** **Andrija****Hebrang****,** v. r.

Pravilnik, NN 77/2004-1562